smcproject/ml-wiki-sentences huggingface dataset:
റോബർ‌ട്ട്സൺ-ഗ്ലാസ്‌ഗോ പറഞ്ഞു, “അവസാനം അദ്ദേഹത്തിന്റെ ബാറ്റിംഗ് മനുഷ്യന്റെ വീഴ്ച കാണിച്ചു.
മിക്കപ്പോഴും, പ്രത്യേകിച്ച് ഇന്നിംഗ്സിന്റെ തുടക്കത്തിൽ, പന്ത് ഇല്ലാത്തയിടത്ത് അദ്ദേഹം കളിച്ചു, കാണികൾ അവരുടെ കണ്ണുകൾ തടവി ".
ടെസ്റ്റിൽ ബ്രാഡ്മാൻ 72.57, രണ്ട് സെഞ്ച്വറികളിൽ 508 റൺസ് നേടി.
മോറിസും ബാർണസും മാത്രമാണ് ഉയർന്ന ശരാശരി, ഇംഗ്ലണ്ടിലെ മോറിസും ഡെനിസ് കോംപ്റ്റണും മാത്രമാണ് കൂടുതൽ സമാഹരിച്ചത്.
ലീസെസ്റ്റർഷെയറിനെതിരായ മത്സരത്തിനു പുറമേ, നാലാം സ്ഥാനത്ത് ബാറ്റ് ചെയ്തപ്പോൾ, സ്കോട്ട്ലൻഡിനെതിരായ രണ്ട് ഫസ്റ്റ് ക്ലാസ് ഇതര മത്സരങ്ങൾക്കും പുറമെ, ബ്രാഡ്മാൻ എല്ലായ്പ്പോഴും മൂന്നാം സ്ഥാനത്താണ് ബാറ്റ് ചെയ്തത്.
N- ടൂർണമെന്റിൽ ഒരു ഓവർ മാത്രമാണ് അദ്ദേഹം എറിഞ്ഞത് , ലെവ്‌സൺ-ഗോവറിന്റെ ഇലവനെതിരെ മത്സരത്തിന്റെ ഫലം സംശയാതീതമായിരുന്നു.
കുറിപ്പുകൾ സ്ഥിതിവിവരക്കണക്ക് കുറിപ്പ്
n-[1] This statement can be verified by consulting all of the scorecards for the matches, as listed here.
പൊതു കുറിപ്പുകൾ പരാമർശങ്ങൾ {{ cite book }} : Cite uses deprecated parameter | authors= ( help )
ഡോൺ വെൽസ് ഇംഗ്ലീഷ് വിലാസം https://ml.wikipedia.org/wiki/Dawn_Wells
ഡോൺ എൽബർട്ട വെൽസ് (ഒക്‌ടോബർ 18, 1938 - ഡിസംബർ 30, 2020) ഒരു സൗന്ദര്യ റാണിയും അമേരിക്കൻ നടിയുമാണ്.
സിബിഎസ് ഹാസ്യപരമ്പരയായിരുന്ന ഗില്ലിഗൻസ് ഐലന്റിലെ മേരി ആൻ സമ്മേഴ്‌സ് എന്ന കഥാപാത്രത്തിലൂടെ അവർ പ്രശസ്തയായിരുന്നു.
നെവാഡയിലെ റെനോയിൽ ജനിച്ച വെൽസ് അവിടെ റെനോ ഹൈസ്കൂളിൽ പഠനത്തിനു ചേർന്നു.
മിസോറിയിലെ കൊളംബിയയിലെ സ്റ്റീഫൻസ് കോളേജിൽ രസതന്ത്രം ഐശ്ചികമായി തുടർ പഠനത്തിനു ചേർന്നു.
സിയാറ്റിലിലെ വാഷിംഗ്ടൺ സർവകലാശാലയിലേക്ക് മാറിയ അവർ 1960 ൽ നാടകകലയിലും ഡിസൈനിലും ബിരുദം നേടി.
ആൽഫ ചി ഒമേഗ സോറിറ്റിയിലെ ഒരു അംഗമായിരുന്നു അവർ.
1959 ൽ വെൽസ് മിസ് നെവാഡയായി കിരീടമണിയുകയും ന്യൂജേഴ്‌സിയിലെ അറ്റ്ലാന്റിക് സിറ്റിയിൽ നടന്ന മിസ്സ് അമേരിക്ക 1960 മത്സരത്തിൽ അവളുടെ സംസ്ഥാനത്തെ പ്രതിനിധീകരിക്കുകയും ചെയ്തു.
ഹോളിവുഡിൽ , വെൽസ് എബിസിയുടെ ദി റോറിംഗ് 20സ് എന്ന ടിവി പരമ്പരയിലൂടെയും ദി ന്യൂ ഇന്റേൺസ് എന്ന സിനിമയിലൂടെയും അരങ്ങേറ്റം കുറിച്ച അവർ ഗില്ലിഗൻസ് ഐലന്റ് എന്ന പരമ്പരയിലെ മേരി ആന്റെ വേഷം ചെയ്യുന്നതിനുമുമ്പ്, ടെലിവിഷൻ പരമ്പരകളായ ദി ജോയി ബിഷപ്പ് ഷോ , 77 സൺസെറ്റ് സ്ട്രിപ്പ് , ദി ചീയെൻ ഷോ , മാവെറിക് , ബോണൻസ തുടങ്ങിയ വിവധ പരമ്പരകളുടെ എപ്പിസോഡുകളിൽ അഭിനയിച്ചിരുന്നു.
ഈ പരമ്പരയുടെ കാർട്ടൂൺ ഉപോത്പന്നമായ ഗില്ലിഗൻസ് പ്ലാനറ്റ്, മൂന്ന് പുനഃസമാഗമ സിനിമകളായ റെസ്ക്യൂ ഫ്രം ഗില്ലിഗൻസ് ഐലന്റ് , ദ കാസ്റ്റവേസ് ഓൺ ഗില്ലിഗൻസ് ഐലന്റ് , ദ ഹാർലെം ഗ്ലോബ്ട്രോട്ടേർസ് ഓൺ ഗില്ലിഗൻസ് ഐലന്റ് ഉൾപ്പെടെ, മൂന്ന് വിവിധ ഗില്ലിഗൻസ് ഐലന്റ് പുനഃസമാഗമ സ്പെഷലുകളിൽ അവർ തന്റെ കഥാപാത്രത്തെ പുനരവവതരിപ്പിച്ചിരുന്നു.
വാഗൺ ട്രെയിൻ, ദ ടെയിൽസ് ഓഫ് വെൽസ് ഫാർഗോ, 87-ത് പ്രിസിൻക്റ്റ്, സർഫ്സൈഡ് 6, ഹവായിയൻ ഐ, റിപ്കോർഡ്, ദി എവർഗ്ലേഡ്സ്, ദി ഡിറ്റക്ടീവ്സ്, ഇറ്റ്സ് എ മാൻസ് വേൾഡ്, ചാന്നിംഗ്, ലാറാമി, ബർക്ക്സ് ലോ, ദി ഇൻ‌വേഡേഴ്സ്, ദി വൈൽഡ് വൈൽഡ് വെസ്റ്റ്, ദി എഫ്ബിഐ, വേഗ $, ദി ലവ് ബോട്ട്, ഫാന്റസി ഐലന്റ്, മാറ്റ് ഹ്യൂസ്റ്റൺ, ALF, ഹെർമൻസ് ഹെഡ്, ത്രീ സിസ്റ്റേഴ്സ്, പാസ്റ്റർ ഗ്രെഗ്, റോസന്നെ തുടങ്ങിയ പരമ്പരകളിൽ അതിഥിവേഷങ്ങളും ചെയ്തിരുന്നു.
1960 കളുടെ തുടക്കത്തിൽ പാം സ്പ്രിംഗ്സ് വീക്കെൻഡ് , ദി ന്യൂ ഇന്റേൺസ് എന്നീ ചിത്രങ്ങളിൽ വെൽസിന് ചെറിയ വേഷങ്ങൾ ഉണ്ടായിരുന്നു.
പിന്നീട് മൈക്കൽ ഡാന്റേയ്‌ക്കൊപ്പം 1975 ൽ പുറത്തിറങ്ങിയ വിന്റർഹോക്ക് എന്ന സ്വതന്ത്ര സിനിമയിൽ ഒരു ഇന്ത്യൻ ചീഫ് തട്ടിക്കൊണ്ടുപോയ ഒരു പാശ്ചാത്യ കുടിയേറ്റക്കാരിയെ അവതരിപ്പിച്ചു.
ദി ടൌൺ ദാറ്റ് ഡ്രെഡഡ് സൺ‌ഡൌൺ, റിട്ടേൺ ടു ബോഗി ക്രീക്ക്, ലവേഴ്‌സ് നോട്ട്, സോൾ‌മേറ്റ്സ്, ഫോറെവർ ഫോർ നൌ, സൂപ്പർ സക്കർ എന്നിവയാണ് അവർ അഭിനയിച്ച മറ്റ് ചിത്രങ്ങൾ.
2011 അവസാനത്തോടെ, 2012 ൽ പുറത്തിറങ്ങിയ കോമഡി ഹൊറർ ചിത്രമായ സൈലന്റ് ബട്ട് ഡെഡ്‌ലി (യഥാർത്ഥത്തിൽ ഹോട്ടൽ ആർത്രൈറ്റിസ് എന്ന പേര്) എന്ന സിനിമയുടെ ചിത്രീകരണത്തിൽ പങ്കെടുത്തു.
വെൽസ് 1962 ൽ ലാറി റോസൻ എന്ന ടാലന്റ് ഏജന്റിനെ വിവാഹം കഴിച്ചു.
1967 ൽ വിവാഹമോചനം നേടിയ ദമ്പതികൾക്ക് മക്കളില്ലായിരുന്നു.
2020 ഡിസംബർ 30-ന് ലോസ് ഏഞ്ചൽസിൽ 82-ാം വയസ്സിൽ, കാലിഫോർണിയയിലെ COVID-19 പാൻഡെമിക് സമയത്ത് വെൽസ് COVID-19-മായി ബന്ധപ്പെട്ട കാരണങ്ങളാൽ മരിച്ചു.
അവളുടെ മരണത്തിന് മുമ്പുള്ള ആഴ്‌ച, അവധിദിനത്തിൽ റിലീസ് ചെയ്യുന്നതിനായി അവൾ ഒരു ഹാപ്പി ന്യൂ ഇയർ വീഡിയോ റെക്കോർഡുചെയ്‌തിരുന്നു.
ഡോർട്ട്മുണ്ട്
ജർമ്മനിയിലെ ഒരു പട്ടണമാണ് ഡോർട്ട്മുണ്ട് ( German: [ˈdɔɐ̯tmʊnt] ( listen ) ).
രാജ്യത്തെ എട്ടാമത്തെ വലിയ നഗരവും നോർത്ത് റൈൻ-വെസ്റ്റ്ഫാലിയ സംസ്ഥാനത്തെ മൂന്നാമത്തെ വലിയ നഗരവുമാണ് ഡോർട്ട്മുണ്ട്.
എ.ഡി. 882-ൽ സ്ഥാപിതമായ നഗരം 13, 14 നൂറ്റാണ്ടുകളിൽ ഈ പ്രദേശത്തെ പ്രധാന പട്ടണമായിരുന്നു.
മുപ്പതുവർഷ യുദ്ധത്തിൽ തകർക്കപ്പെട്ട നഗരം പക്ഷേ പിന്നീട് ജർമ്മനിയിലെ പ്രധാന വ്യാവസായിക കേന്ദ്രമായി വളർന്നു.
ഉരുക്ക്, കൽക്കരി വ്യവസായങ്ങൾക്കു പേരുകേട്ട നഗരം അക്കാരണം കൊണ്ടു തന്നെ രണ്ടാം ലോകമഹായുദ്ധകാലത്ത് സഖ്യകക്ഷികളുടെ രൂക്ഷമായ ആക്രമണത്തിനു വിദ്ധേയമായി.
നഗരം ഏതാണ്ട് പൂർണ്ണമായും തകർക്കപ്പെട്ടു.
നഗരമദ്ധ്യത്തിലെ എല്ലാ കെട്ടിടങ്ങളും തന്നെ 1945 മാർച്ച് 12-ന് നടന്ന ബോംബാക്രമണത്തിൽ തകർന്നിരുന്നു.
നൂറ്റാണ്ടുകൾ നീണ്ട ഉരുക്ക്, കൽക്കരി വ്യവസായങ്ങളുടെ തകർച്ചയ്ക്കുശേഷം നൂതനമായ സാങ്കേതികവിദ്യ അടിസ്ഥാനമാക്കിയുള്ള വ്യവസായങ്ങളും ഡിജിറ്റൽ മേഖലയിലും സേവനമേഖലയിലും പ്രവർത്തിക്കുന്ന കമ്പനികളും ധാരാളമായി ഈ നഗരത്തിലേയ്ക്ക് കടന്നുവന്നു.
ഇന്നു ജർമ്മനിയിലെ ഏറ്റവും സുസ്ഥിരമായ നഗരങ്ങളിലൊന്നാണ് ഡോർട്ട്മുണ്ട്.
ജർമ്മൻ ഫുട്ബോളിലെ പ്രധാന ടീമുകളിലൊന്നായ ബൊറൂസിയ ഡോർട്ട്മുണ്ട് ഈ നഗരത്തിൽ നിന്നുള്ള ടീമാണ്.
വിസ്തീർണ്ണം: 281 ച.
ജനസംഖ്യ: 586,600 ജനസാന്ദ്രത: 2100/ച.
ചിത്രശാല ഡോർട്ട്മുണ്ട് നഗരം സെൻട്രൽ ബിസിനസ്സ് ഡിസ്ട്രിക്ട് ടൗൺ ഹാൾ ഓപ്പറ ഹൗസ് കോൺസേർട്ട് ഹാൾ യു ടവർ തീവണ്ടിത്താവളം വിമാനത്താവളം ഡോർട്ട്മുണ്ട് സാങ്കേതിക സർവ്വകലാശാല ജ്യൂസി ബീറ്റ്സ് ഫെസ്റ്റ് ഇഡുന പാർക്ക് സ്റ്റേഡിയം അവലംബം
ഡോൺ ബോസ്കോ കോളേജ്, അങ്ങാടിക്കടവ്
കണ്ണൂർ യൂണിവേഴ്സിറ്റിയുടെ കീഴിലുള്ള ഒരു കോളേജ് ആണ് ഡോൺ ബോസ്കോ കോളേജ് (Don Bosco College, Angadikadavu) .
ഈ കോളേജ് അങ്ങാടിക്കടവിലാണ് സ്ഥിതി ചെയ്യുന്നത്.
ഈ കോളേജിന്റെ  സഹോദരസ്ഥാപനമായ Don Bosco Arts and Science College ഈ കോളേജിന്റെ അടുത്ത്  സ്ഥിതി  ചെയ്യുന്നു.
കേരളത്തിലെ ആദ്യത്തെ NAAC Accredited സ്വാശ്രയ കോളേജാണ്.
പുറത്തോട്ടുള്ള കണ്ണികൾ
കോളേജിന്റെ വെബ്‌സൈറ്റ് Archived 2016-10-07 at the Wayback Machine .
ഡോൺ ശാന്തമായൊഴുകുന്നു ഇംഗ്ലീഷ് വിലാസം https://ml.wikipedia.org/wiki/And_Quiet_Flows_the_Don
സുപ്രസിദ്ധമായ  ഒരു റഷ്യൻ നോവലിന്റെ മലയാള വിവർത്തനമാണ് ഡോൺ ശാന്തമായൊഴുകുന്നു എന്ന കൃതി.
റഷ്യൻ ഭാഷയിൽ മിഖായേൽ ഷോളോഖോവ് രചിച്ച പ്രഥമ നോവലായ തിഖിഡോൺ ആണ് മൂലകൃതി.
റഷ്യനിൽ തിഖിഡോൺ (Tikhy Don) എന്നും ഇംഗ്ലീഷിൽ ദ് ക്വയറ്റ് ഡോൺ (The Quiet Don) എന്നും അറിയപ്പെടുന്നു.
ഷോളോഖോവ് 1928-ൽ ഈ നോവലിന്റെ ആദ്യഭാഗം പ്രസിദ്ധീകരിച്ചു.
പന്ത്രണ്ട് വർഷം കൊണ്ടാണ് (1928-40) നാലു വാല്യങ്ങളിലുള്ള ഈ നോവലിന്റെ പ്രസിദ്ധീകരണം പൂർത്തിയായത്.
അതിന്റെ ഒരു ഭാഗം ഇംഗ്ലീഷിൽ ആൻഡ് ക്വയറ്റ് ഫ്ളോസ് ദ് ഡോൺ (1934) എന്ന പേരിലാണ് പ്രസിദ്ധീകൃതമായത്.
ഈ കൃതി ഇംഗ്ലീഷിൽ വിവർത്തനം ചെയ്തത് സ്റ്റീഫൻ ക്യാരിയാണ്.
റോബർട്ട് ഡാഗ്ലീഷും ഈ നോവലിന്റെ പരിഷ്കരിച്ച പതിപ്പ് തയ്യാറാക്കി പ്രസിദ്ധീകരിച്ചിട്ടുണ്ട്.
മാത്യു ലൂക്ക് ഇതിന്റെ മലയാള പരിഭാഷ രണ്ടു വാല്യങ്ങളായിട്ടാണ് പ്രസിദ്ധീകരിച്ചിട്ടുള്ളത്.
ഡോൺ ശാന്തമായൊഴുകുന്നു, ഡോൺ സമുദ്രത്തിലേക്കു തന്നെ ഒഴുകുന്നു എന്നീ പേരുകളിലാണ് ആ വാല്യങ്ങൾ പുറത്തുവന്നത്.
1965-ൽ ഇവ പ്രസിദ്ധീകൃതമായി.
1917 ഒക്ടോബറിലെ ബോൾഷെവിക്ക് വിപ്ലവത്തെത്തുടർന്ന് രൂപംകൊണ്ട സോവിയറ്റ് യൂണിയനിലാണ് കഥ നടക്കുന്നത്.
ബോൾഷെവിക്കുകളിൽ നിന്ന് സ്വതന്ത്രമാകാൻ വേണ്ടി ഡോൺ കൊസ്സാക്കുകൾ നടത്തിയ ത്യാഗപൂർണവും രൂക്ഷവുമായ ആഭ്യന്തര സമരമാണ് ഈ കൃതിയിലെ പ്രതിപാദ്യം.
വിവാദമായ ചിത്രീകരണം പ്രത്യേകം ശ്രദ്ധേയമാണ്.
റഷ്യയിലുടനീളം പ്രചാരം സിദ്ധിച്ച ഈ സാഹിത്യസൃഷ്ടിയിലെ മുഖ്യകഥാധാര ഗ്രിഗോറിമെലഖോവും ഭർത്തൃമതിയായ അക്സീനയായും തമ്മിലുള്ള പ്രേമമാണ്.
ഗ്രിഗോറിയുടെ ജീവിതത്തിലൂടെ കൊസ്സാക്ക് ജനതയുടെ സാമൂഹിക, മാനസിക പ്രശ്നങ്ങൾ അനാവരണം ചെയ്യപ്പെടുന്നു.
ഈ കഥാപാത്രത്തിന്റെ സ്വഭാവ ചിത്രീകരണത്തിലും വിധിനിർണയത്തിലും ഷോളോഖോവ് പ്രകടിപ്പിച്ച കരുത്തും മികവും അന്നത്തെ സാമൂഹിക വ്യവസ്ഥിതിയുടെ പുരോഗതിക്കു വളരെയധികം സഹായകമായി.
യഥാർഥമായ സ്ഥിതിസമത്വം വിഭാവനം ചെയ്യുന്ന ഒരു ഉത്തമ കലാസൃഷ്ടിയാണിത്.
ഇതിന്റെ രചനയിലൂടെ ഷോളോഖോവ് വിശ്വസാഹിത്യകാരന്മാരുടെ പദവിയിലേക്കുയർന്നു.
ഡോൺ തീരത്തെ മെലെഖോവ് കുടുംബത്തിന്റെ കഥയാണ് ഈ നോവലിന്റെ ഇതിവൃത്തം.
കുടുംബത്തിലെ മൂത്തമകൻ, ഗ്രിഗോർ അയൽവാസിയായ സ്റ്റെപൻ അസ്തഖോവയുടെ ഭാര്യയായ അക്സീനയുമായി പ്രണയത്തിലാകുന്നു .
എന്നാൽ ഗ്രിഗോറിന്റെ പിതാവ് നതാലിയ കൊർഷനോവുമായി മകന്റെ വിവാഹം നടത്തി.
സ്വന്തം ഭാര്യയെ അംഗീകരിക്കാതെ അക്സീനയുമായുള്ള ബന്ധം ഗ്രിഗോർ തുടരുകയും ഇത് നാട്ടിൽ പാട്ടായിത്തീരുകയും ചെയ്തു.
ഈ സംഭവത്തിൽ കൂപിതനായ പിതാവ് മകനെ വീട്ടിൽനിന്നു പുറത്താക്കുന്നതോടെ അക്സീനയുമായുള്ള ഗ്രിഗോറിന്റെ ബന്ധം ശക്തമാകുകയും ഇവരുടെ ദാമ്പത്യ ജീവിതത്തിൽ ഒരു മകൾ ജനിക്കുകയും ചെയ്തു.
ദാമ്പത്യ ജീവിതത്തിൽ നിരാശയായ നതാലിയ ആത്മഹത്യക്കു ശ്രമിച്ചെങ്കിലും അവർ മരണത്തിൽനിന്ന് രക്ഷപ്പെടുകയാണുണ്ടായത്.
മെലെഖോവ് ഇവരുടെ സംരക്ഷണം ഏറ്റെടുത്തു.
സൈനിക സേവനത്തിനു ശേഷം തിരിച്ചുവന്ന ഗ്രിഗോർ തന്റെ മേലുദ്യോഗസ്ഥന്റെ മകൻ യുജീനുമായുള്ള അക്സീനയുടെ അവിഹിത ബന്ധം മനസ്സിലാക്കുകയും അവരെ ഉപേക്ഷിക്കുകയും ചെയ്തു.
സ്വഗൃഹത്തിൽ തിരിച്ചുവന്ന ഗ്രിഗോർ ഭാര്യയുമായി രമ്യതയിലെത്തി.
യുദ്ധക്കളത്തിൽ കാമുകിയുടെ ഭർത്താവും തന്റെ മുഖ്യ ശത്രുവുമായ സ്റ്റെപൻ അസ്തഖോവയെ ഗ്രിഗോർ കാണാനിടയായി.
ഒരാക്രമണത്തിനിടയിൽ അസ്തഖോവയുടെ ജീവൻതന്നെ ഗ്രിഗോർ രക്ഷിക്കുകയുണ്ടായി.
വിപ്ലവാരംഭത്തിൽ നിലവിൽ വന്ന കെറെൻസ്കി ഭരണത്തിനു പകരം ഒരു സോവിയറ്റ് സോഷ്യലിസ്റ്റ് റിപ്പബ്ലിക് രൂപം കൊണ്ടു.
ആഭ്യന്തരയുദ്ധം പൊട്ടിപ്പുറപ്പെടുകയും തങ്ങളുടെ സ്വതന്ത്രമായ പാരമ്പര്യത്തിൽ അഭിമാനം കൊണ്ടിരുന്ന കൊസ്സാക്കുകൾ ഡോൺ പ്രദേശത്തിനു മാത്രമായി ഒരു ഭരണകൂടം വേണമെന്ന് വാദിക്കുകയുമുണ്ടായി.
എന്നാൽ ഒരു വിഭാഗം കോർനിലോവിന്റെ നേതൃത്വത്തിൽ പ്രതിപക്ഷത്തു നിലകൊണ്ടു.
റെഡ് ആർമിയുടെ നേതൃനിരയിലെ ഒരു ഉദ്യോഗസ്ഥനായി ഗ്രിഗോർ അവരോധിക്കപ്പെട്ടു.
ഈ ആഭ്യന്തര യുദ്ധത്തിൽ കോർനിലോവിന്റെ നേതൃത്വത്തിലുണ്ടായ പ്രതിപക്ഷ വിഭാഗം വിജയം കൈവരിച്ചു.
വിപ്ലവകാലത്ത് പെട്രോഗ്രാഡിനെതിരായി നടന്ന ആക്രമണത്തിൽ കൊസ്സാക്കുകൾ വഹിച്ച പങ്കാണ് ഷോളോഖോവ് ചിത്രീകരിക്കാൻ ശ്രമിച്ചത്.
വിപ്ലവത്തെ അടിച്ചമർത്തുവാനുള്ള യത്നത്തിൽ കൊസ്സാക്കുകൾ എന്തുകൊണ്ട് സഹകരിച്ചു എന്നതിന്റെ ഉത്തരം വ്യക്തമാക്കാൻ ഇവർ ആരാണെന്നും ഇവർ വസിക്കുന്ന ഡോൺ ഭൂമി ഏതു തരത്തിലുള്ളതാണെന്നും വായനക്കാരെ ധരിപ്പിക്കേണ്ടത് ആവശ്യമാണെന്ന് നോവലിസ്റ്റിനു തോന്നി.
അങ്ങനെയാണ് കൊസ്സാക്കുകളുടെ ജീവിതരീതി ഈ കൃതിയിൽ വിശദമാക്കാൻ അദ്ദേഹം മുതിർന്നത്.
ഒക്ടോബർ വിപ്ലവത്തിന്റേയും അതിനെത്തുടർന്നുണ്ടായ ഭീകരമായ ആഭ്യന്തര സമരത്തിന്റേയും ചിത്രീകരണം ഈ കൃതിക്ക് ചരിത്ര പ്രാധാന്യം നൽകുന്നു.
ഇതിവൃത്ത ഘടനയിലും കലാപരമായ ശില്പ ഭദ്രതയിലും ടോൾസ്റ്റോയിയുടെ യുദ്ധവും സമാധാനവും എന്ന വിശ്വോത്തര നോവലിനെ നമ്മുടെ ഓർമയിലെത്തിക്കും ഈ പ്രകൃഷ്ടകൃതി.
ടോൾസ്റ്റോയിയെ അനുകരിച്ച് ഷോളോഖോവും ജീവചരിത്രവും യുദ്ധരംഗങ്ങളും ഗ്രാമീണ ജീവിതവും സാമൂഹികകലഹങ്ങളും രാഷ്ട്രീയ പരിവർത്തനങ്ങളും ആകർഷകമായി സമന്വയിപ്പിച്ചു ചിത്രീകരിച്ചിരിക്കുന്നു.
തെക്കുകിഴക്കൻ റഷ്യയിൽ, ഡോൺ തടങ്ങളിൽ നിവസിക്കുന്ന കൊസ്സാക്കുകളുടെ ജീവിത സമ്പ്രദായങ്ങളെ പശ്ചാത്തലമാക്കി രചിച്ചിട്ടുള്ള ഈ നോവലിൽ 1914-17-ലെ റസ്സോ - ജർമൻ യുദ്ധവും തുടർന്നുണ്ടായ ഒക്ടോബർ വിപ്ലവവും 1918-21-ലെ ആഭ്യന്തര സമരവും വസ്തുനിഷ്ഠവും ഹൃദയസ്പർശിയുമായി ചിത്രീകരിച്ചിരിക്കുന്നു.
പ്രിയങ്കരമായ ഗ്രന്ഥം
1940-നും 50-നുമിടയ്ക്ക് മൂലകൃതിയുടെ പല പതിപ്പുകളിലായി അച്ചടിച്ച അൻപതു ലക്ഷത്തിലധികം കോപ്പികൾ റഷ്യയിൽ വിറ്റഴിഞ്ഞു.
സോവിയറ്റ് സാഹിത്യത്തിൽ വളരെ പ്രചാരം സിദ്ധിച്ചതും പ്രിയങ്കരവുമായ ഒരു ഗ്രന്ഥമാണിത്.
അനവധി വിദേശ ഭാഷകളിലേക്ക് ഈ കൃതി വിവർത്തനം ചെയ്യപ്പെട്ടു.
ഐവാൻ ഡെഡ്രോ വ്സ്കിയുടെ സമർഥമായ സംവിധായകത്വത്തിൽ സംഗീത നാടകമായും അനന്തരം ചലച്ചിത്രമായും ആവിഷ്കരിക്കപ്പെട്ട് കലാകുതുകികളെ ഈ കൃതി ആനന്ദിപ്പിക്കുകയുണ്ടായി.
1941-ലെ സ്റ്റേറ്റ് പ്രൈസിന് ഷോളോഖോവിന്റെ ഡോൺ നോവൽ തിരഞ്ഞെടുക്കപ്പെട്ടു.
അവലംബം പുറംകണ്ണികൾ http://www.archive.org/details/andquietflowsdon00shol http://www.amazon.com/Quiet-Flows-Don-v/dp/1589633121 http://www.readin.com/books/don/thebook.html കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ഡോൺ ശാന്തമായൊഴുകുന്നു എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ഡോർഡെന്മ ബുദ്ധപ്രതിമ ഇംഗ്ലീഷ് വിലാസം https://ml.wikipedia.org/wiki/Buddha_Dordenma_statue ഡോർഡെന്മ ബുദ്ധപ്രതിമ
ബുദ്ധ ശാക്യമുനിയുടെ ഭൂട്ടാനിലുള്ള ഒരു ഭീമാകായ വെങ്കല പ്രതിമയാണ് ഗ്രേറ്റ് ബുദ്ധ ഡോർഡെന്മ എന്നറിയപ്പെടുന്ന പ്രതിമ.
ഭൂട്ടാനിലെ രാജാവായ ജിഗ്മെ സിൻഗ്യെ വാങ്ചുക് എന്ന രാജാവിന്റെ 60-ആം പിറന്നാളിനോടനുബന്ധിച്ച്  2015 സെപ്റ്റംബർ 25-നാണ് ഇതിന്റെ നിർമ്മാണം പൂർത്തിയായത്.
പ്രതിമ സ്ഥാപിച്ചിരിക്കുന്ന പീഠത്തിനുള്ളിൽ വെങ്കലത്തിൽ നിർമിച്ച് സ്വർണ്ണത്തിൽ പൊതിഞ്ഞ ഒരു ലക്ഷം ചെറിയ ബുദ്ധപ്രതിമകൾ സ്ഥാപിക്കപ്പെടും.
പതിമൂന്നാമത് ഡേസി ഡ്രൂക് ആയിരുന്ന ഷെറാബ് വാങ്ചുക്കിന്റെ കൊട്ടാരമായിരുന്ന കുൻസെൽ ഫോഡ്രാങിന്റെ അവശിഷ്ടങ്ങൾ സ്ഥിതി ചെയ്തിരുന്ന സ്ഥലത്താണ് പ്രതിമ സ്ഥാപിച്ചിരിക്കുന്നത്.
ഭൂട്ടാന്റെ തലസ്ഥാനമായ തിംഫുവിലേയ്ക്ക് തെക്കുനിന്ന് പ്രവേശിക്കാനുള്ള പാതയെ നോക്കിയിരിക്കുന്ന വിധമാണ് പ്രതിമയുടെ സ്ഥാനം.
169 അടി (51.5 മീറ്റർ) ഉയരമുള്ള ഈ പ്രതിമ ലോകത്തിലെ ഏറ്റവും വലിയ ബുദ്ധപ്രതിമകളിൽ ഒന്നാണ്.
2010 ഒക്റ്റോബറിൽ പൂർത്തീകരിക്കാനാണ് ഉദ്ദേശിച്ചിരുന്നതെങ്കിലും നിർമ്മാണം വൈകുകയുണ്ടായി
47 ദശലക്ഷം അമേരിക്കൻ ഡോളർ ചിലവിൽ ചൈനയിലെ നാൻജിങ്ങിലെ ഏറോസൺ കോർപ്പറേഷൻ ആണ് പ്രതിമ നിർമിച്ചത്.
പദ്ധതിയുടെ ആകെച്ചെലവ് 100 ദശലക്ഷം അമേരിക്കൻ ഡോളർ വരുമെന്ന് കണക്കാക്കപ്പെടുന്നു.
പ്രതിമയ്ക്ക് ചുറ്റും 943.4 ഏക്കർ വനം ഉൾക്കൊള്ളുന്ന കുൻസെൽ ഫോഡ്രാങ് നേച്ചർ പാർക്ക് സ്ഥിതിചെയ്യുന്നു.
ഇതും കാണുക ഉയരമനുസരിച്ചുള്ള പ്രതിമകളുടെ പട്ടിക അവലംബം
http://www.kuenselonline.com/buddha-dordenma-consecrated/ പുറത്തേയ്ക്കുള്ള കണ്ണികൾ ബുദ്ധ ഡോർഡെന്മ ഇമേജ് ഫൗണ്ടേഷൻ 2005-ലെ കുൻസെർ പത്രവാർത്ത
27°26′37″N 89°38′43″E ﻿ / ﻿ 27.4435°N 89.6454°E ﻿ / 27.4435; 89.6454
ഡോർനെ സിമ്മൻസ് ഇംഗ്ലീഷ് വിലാസം https://ml.wikipedia.org/wiki/Doreen_Simmons
ഡോർനെ സിമ്മൻസ് (ജനനം: 29 മേയ് 29, 1932) ഒരു ഇംഗ്ലീഷ് സുമോ കമന്റേറ്ററാണ് .
1973- ൽ ജപ്പാനിലേക്ക് മാറിയ ശേഷം അവൾ സുമോയിൽ വിദഗ്ദ്ധയായി മാറി.
അവിടെ ഇംഗ്ലീഷ് ഭാഷയിൽ സുമോ പ്രക്ഷേപണങ്ങളെക്കുറിച്ച് വ്യാഖ്യാനിക്കുന്നതിന് 1992-ൽ എൻഎച്ച്കെ- യിൽ ചേർന്ന് പ്രവർത്തിച്ചു.
2017 ൽ ഓർഡർ ഓഫ് ദി റൈസിങ്ങ് സൺ അവാർഡ് നൽകി ആദരിച്ചു.
സിമ്മൻസ് ഇംഗ്ലണ്ടിലെ നോട്ടിൻഘം എന്ന സ്ഥലത്ത് ജനിച്ചു.
അവൾ മുണ്ടെല്ല ഗ്രാമർ സ്കൂളിൽ ഗായകസംഘത്തിൽ പാടി.
1950 മുതൽ 1954 വരെ, കേംബ്രിഡ്ജിലെ ഗിർറ്റൻ കോളേജിലും , കേംബ്രിഡ്ജിലെ ഹ്യൂസ് ഹാളിലും ദൈവശാസ്ത്രവും, ക്ലാസ്സിക്കുകളും അവൾ പഠിച്ചു.
ബിരുദ പഠനത്തിനു ശേഷം അവൾ ലാറ്റിൻ ഗ്രീക്ക് അധ്യാപികയായി.
1960- കളിൽ അവൾ സിംഗപ്പൂരിലെ ഒരു ബ്രിട്ടീഷ് ആർമി സ്കൂളിൽ പഠിപ്പിക്കുന്നതിന് സമയം ചെലവഴിച്ചു.
അവിടെ വച്ച് അവൾ വിവാഹിതയായി.
ജപ്പാൻ ഗ്രാമങ്ങളിലേയ്ക്ക്  മൂന്ന് മാസം സന്ദർശനം നടത്തിയിരുന്നു.
ആ സമയങ്ങളിൽ അവൾ ഒരു ഫാമിൽ താമസിക്കുകയും അവിടെവച്ച് ടെലിവിഷനിൽ 1968 മാർച്ചിലെ സുമോ ടൂർണമെന്റ് കാണുവാൻ ഇടയായി.
ഇംഗ്ലണ്ടിൽ മടങ്ങിയെത്തിയതിനു ശേഷം അവൾ ക്ലാസിക്കുകൾ പഠിപ്പിക്കുകയും മാസ്റ്റർമൈൻഡ് ടിവി പരമ്പരയിലെ ആദ്യ ഗെയിം പരമ്പരയിൽ ഒരു മത്സരാർത്ഥിയാകുകയും ചെയ്തു.
ജപ്പാനിലെ പഴയ സന്ദർശനത്തിനു ശേഷം അഞ്ചു വർഷം കഴിഞ്ഞ് തിരിച്ചെത്തുന്നതിനുമുൻപ് അവിടെ1973 സെപ്തംബറിൽ അധ്യാപക ജോലിയും ഉറപ്പുവരുത്തി.
ടോക്കിയോയിലെ ജിൻബോചോയിലെ ഇന്റർനാഷണൽ ലാംഗ്വേജസ് സെന്ററിൽ ജോലി ചെയ്തു.
തുടർന്ന് വിദേശ പ്രസ്സ് സെന്ററിൽ ചേർന്നു.
വിദേശ മന്ത്രാലയ പ്രസ്സ് റിലീസുകളുടെ എഡിറ്റിംഗ് പരിഭാഷകൾ നടത്തി.
ഹൗസ് ഓഫ് റെപ്രസന്റേറ്റീവ്സ്, ഹൗസ് ഓഫ് കൗൺസിലർ എന്നിവടങ്ങളിൽ നാഷണൽ ഡയറ്റ്, നാഷണൽ ഡയറ്റ് ലൈബ്രറി എന്നിവയുടെ ഇംഗ്ലീഷ് ഭാഷാ വസ്തുക്കളും അവൾ പരിശോധിച്ചിട്ടുണ്ട്.
ഡോൺ മാക്സ്
ഒരു ഇന്ത്യൻ ചലച്ചിത്ര സംവിധായകനും എഡിറ്ററും ആണ് ഡോൺമാക്സ് .
( ജനനം:1980 നവംബർ 16 ).
കൈരളി ചാനലിൽ എഡിറ്ററായി ജോലി ചെയ്തിട്ടുണ്ട്.
അൻപതോളം ചിത്രങ്ങളുടെ ട്രൈലെർ ചെയ്തിട്ടുണ്ട്.
ഷാജി കൈലാസ് സംവിധാനം ചെയ്ത ദ് ടൈഗർ , വി.കെ പ്രകാശ് സംവിധാനം ചെയ്ത മൂന്നാമതൊരാൾ എന്നീ ചിത്രങ്ങളിൽ എഡിറ്ററായി പ്രവർത്തിച്ചിട്ടുണ്ട്.
തമിഴ് ചിത്രങ്ങളായ സുറ , ആദവൻ , ജില്ല ,തുടങ്ങിയവ എഡിറ്റ് ചെയ്തു.
തമിഴ്, മലയാളം , കന്നഡ , തെലുങ്ക് , എന്നീ ഭാഷകളിൽ ആയി നിരവധി ചിത്രങ്ങളിൽ എഡിറ്ററായി പ്രവർത്തിച്ചിട്ടുണ്ട്.
ആദ്യമായി സംവിധാനം ചെയ്ത പത്ത് കല്പനകൾ 2014 ൽ പ്രദശനത്തിന് എത്തി.
അനൂപ് മേനോൻ , മീര ജാസ്മിൻ തുടങ്ങിയവർ ആണ് ഈ ചിത്രത്തിൽ പ്രധാന കഥാപാത്രങ്ങളെ അവതരിപ്പിച്ചത്.
കോട്ടയം ജില്ലയിൽ മുണ്ടക്കയത്ത് 1980 നവംബർ 16 ന് കെ.എൽ വർഗ്ഗീസിൻറ്റെയും ടി.വി ചിന്നമ്മയുടെയും മകൻ ആയാണ് ഡോൺമാക്സ് ജനിച്ചത്.
ചലച്ചിത്രങ്ങൾ ദ് ടൈഗർ (2005) ബാബ കല്യാണി (2006) ടൈം (2007) ചോട്ടാ മുംബൈ (2007) അലിഭായ്‌ (2007) മൂന്നാമതൊരാൾ (2007) ഹലോ (2007) പരദേശി (2007) രൗന്ദ്രം (2008) അണ്ണൻ തമ്പി (2008) കുരുവി (2008) തലപ്പാവ് (2008) Silambattam (2008) ബ്ലാക് ഡാലിയ (2009) ആദവൻ (2009) ദ്രോണ 2010 (2010) ജഗ്ഗുഭായ്‌ (2010) സുറ (2010) ത്രീ ചാർ സൗ ബീസ് (2010) കന്യാകുമാരി എക്സ്പ്രസ്സ് (2010) ബെസ്റ്റ് ആക്ടർ (2010) കാണ്ഡഹാർ (2010) ചൈന ടൗൺ (2011) മനുഷ്യ മൃഗം (2011) ചാപ്പാ കുരിശ് (2011) ഉപ്പുകണ്ടം ബ്രദേഴ്സ് ബാക്ക് ഇൻ ആക്ഷൻ (2011) പുലി വേഷം (2011) മമ്പട്ടിയാൻ (2011) സിംഹാസനം (2011) മദിരാശി (2012) കർമ്മയോദ്ദ (2012) എന്റെ (2013) എൻട്രി (2013) എ.ബി.സി.ഡി (2013) 10:30 am ലോക്കൽ കോൾ (2013) 100 ഡിഗ്രീ സെൽഷ്യസ് (2014) മൺസൂൺ മംഗോസ് (2016) സാഗസം (2016) പത്ത് കല്പനകൾ (2016) ട്രെയിലറുകൾ എഡിറ്റ് ചെയ്ത സിനിമകളുടെ പേരുകൾ ലൂസിഫർ (2019)
ഡോൺ വിൻസെന്റ്
ഒരു ഇന്ത്യൻ മ്യൂസിക്ക് കമ്പോസറും സൌണ്ട് ഡിസൈനറുമാണ് ഡോൺ വിൻസെന്റ് പൂനെ ഫിലിം ഇൻസ്റ്റിറ്റ്യൂട്ടിൽ നിന്നും സൌണ്ട് എഞ്ചിനീയറിങ്ങിൽ ബിരുധം നേടിയിട്ടുണ്ട്.
കൂടാതെ ലണ്ടണിലെ പ്രശസ്ത സംഗീത കോളേജ് ആയ ട്രിനിറ്റിയിൽ നിന്നും പിയാനിസ്റ്റിനുള്ള അംഗീകാരം നേടിയിട്ടുണ്ട്.
കമ്മട്ടിപ്പാടം, അഡ്വെഞ്ചറസ് ഓഫ് ഓമനക്കുട്ടൻ, തരംഗം, ഈട, കിസ്മത്ത്, മണ്ട്രോ തുരുത്ത് എന്നീ ചിത്രങ്ങളാണ് പ്രവർത്തിച്ച പ്രധാന ചിത്രങ്ങൾ.
ഹ്രസ്വചിത്രങ്ങൾക്ക് സംഗീതം നൽകിക്കൊണ്ടാണ് ഡോൺ സംഗീത സംവിധാനത്തിലേക്ക് കടക്കുന്നത്.
പൂനെയിലെ ബിരുധ പഠനത്തിന് ശേഷം പുരസ്കാര ജേതാവായ പ്രശസ്ത സൌണ്ട് എഞ്ചിനീയർ പ്രമോദ് തോമസിന്റെ സഹായിയായി പ്രവർത്തിച്ചു.
2016ൽ പുറത്തിറങ്ങിയ മണ്ട്രോ തുരുത്ത് എന്ന ചിത്രത്തിലൂടെയാണ് മുഖ്യധാര സിനിമയിൽ പ്രവർത്തനം ആരംഭിച്ചത്.
അതിന് ശേഷം പ്രവർത്തിച്ചത് ദുൽക്കർ സൽമാനെ നായകനാക്കി രാജീവ് രവി സംവിധാനം ചെയ്ത കമ്മട്ടിപ്പാടം എന്ന ചിത്രത്തിലാണ്.
ഈ ചിത്രം ഒരു പ്രധാന വഴിത്തിരിവായിരുന്നു.
തിത്തി എന്ന കന്നട ചിത്രത്തിന്റെ സൌണ്ട് അഡ്വൈസർ കൂടിയായിരുന്നു ഡോൺ.
പ്രവർത്തിച്ച സിനിമകൾ വർഷം സിനിമ ഭാഷ ക്രെഡിറ്റ് സംവിധാനം 2016 മണ്ട്രോ തുരുത്ത് മലയാളം പശ്ചാത്തലസംഗീതം മനു 2016 കമ്മട്ടിപ്പാടം മലയാളം മ്യൂസിക്ക് അറേഞ്ചർ / മ്യൂസിക്ക് മിക്സിങ്ങ് എഞ്ചിനീയർ/ പശ്ചാത്തലസംഗീതം രാജീവ് രവി 2016 കിസ്മത്ത് മലയാളം മ്യൂസിക്ക് മിക്സിങ്ങ് എഞ്ചിനീയർ/ പ്രീ മിക്സിങ്ങ് എഞ്ചിനീയർ ഷാനവാസ് കെ ബാവക്കുട്ടി 2016 കാടു പൂ‍ക്കുന്ന നേരം മലയാളം മ്യൂസിക്ക് എഡിറ്റർ/ പ്രീ മിക്സിങ്ങ് എഞ്ചിനീയർ ഡോ. ബിജു 2017 സമർപ്പണം മലയാളം പശ്ചാത്തലസംഗീതം കെ. ഗോപിനാഥൻ 2017 അഡ്വെഞ്ചറസ് ഓഫ് ഓമനക്കുട്ടൻ മലയാളം മ്യൂസിക്ക് കമ്പോസർ/ സൌണ്ട് ഡിസൈനർ രോഹിത്ത് വി എസ് 2017 തരംഗം മലയാളം സൌണ്ട് ഡിസൈനർ ഡൊമിനിക്ക് അരുൺ 2017 സൌണ്ട് ഓഫ് സൈലൻസ് മലയാളം അസിസ്റ്റന്റ് മിക്സിങ്ങ് എഞ്ചിനീയർ ഡോ. ബിജു 2018 ഈട മലയാളം പശ്ചാത്തലസംഗീതം ബി. അജിത്കുമാർ 2018 ഇബിലീസ് മലയാളം മ്യൂസിക്ക് കമ്പോസർ/ ഡയറക്ടർ ഓഫ് ഓഡിയോഗ്രാഫി രോഹിത്ത് വി എസ് അവലംബം പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് ഡോൺ വിൻസെന്റ്
ട്രാക്ക് ആൻഡ് ഫീൽഡ് ഇംഗ്ലീഷ് വിലാസം https://ml.wikipedia.org/wiki/Track_and_field
ഓടുക, ചാടുക, എറിയുക എന്നിവയെ ആധാരമാക്കിയുള്ള കായികമത്സരങ്ങളാണ് ട്രാക്ക് ആൻഡ് ഫീൽഡ് മത്സരങ്ങൾ .
ട്രാക്ക് ആൻഡ് ഫീൽഡ് മത്സരങ്ങളുടെ മറ്റൊരു പേരാണ് അത് ലറ്റിക്സ്.
നടത്തപ്പെടുന്ന കളിക്കളത്തിന്റെ സ്വഭാവമനുസരിച്ച് ഇവ ട്രാക്ക് മത്സരങ്ങൾ എന്നും ഫീൽഡ് മത്സരങ്ങൾ എന്നും അറിയപ്പെടുന്നു.
കളിക്കളത്തിന്റെ ബാഹ്യാതിർത്തിയോടു ചേർന്നു തയ്യാറാക്കുന്ന ട്രാക്കുകളിലൂടെയാണ് ട്രാക്ക് മത്സരങ്ങൾ നടത്തുക.
അവശേഷിക്കുന്ന ഭാഗത്ത് ഫീൽഡ് മത്സരങ്ങൾ നടക്കും.
അതിനാൽ ഇവ ഒരുമിച്ച് നടത്തുകയാണ് പതിവ്.
ട്രാക്ക് മത്സരം ഓട്ടമത്സരവും നടത്തമത്സരവും അടങ്ങുന്നതാണ്.
സ്പ്രിന്റ് (300 മീ. -നു താഴെ) മധ്യദൂരം (450 മീ. മുതൽ 10,000 മീ. വരെ) മാരത്തോൺ, ഹർഡിലിങ്, റിലേ എന്നിങ്ങനെ അഞ്ചു വിഭാഗങ്ങളായാണ് ഓട്ടമത്സരം നടത്താറുള്ളത്.
വിവിധ തരം ചാട്ടമത്സരങ്ങളും ഏറുമത്സരങ്ങളുമാണ് ഫീൽഡു മത്സരങ്ങളിൽ ഉൾപ്പെടുന്നത്.
ഹൈജംപ്, ലോംഗ്ജംപ്, ട്രിപ്പിൾജംപ്, പോൾ വാൾട്ട്, ഷോട്ട് പുട്ട്, ജാവ്ലിൻ ത്രോ, ഡിസ്കസ് ത്രോ, ഹാമർ ത്രോ തുടങ്ങിയവയാണ് ഇതിലെ മുഖ്യയിനങ്ങൾ.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ട്രാക്ക്_ആൻഡ്_ഫീൾഡ്_മത്സരങ്ങൾ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ട്രാക്ക്ട്രിക്സ് ഇംഗ്ലീഷ് വിലാസം https://ml.wikipedia.org/wiki/Tractrix
അവകല ഗണിതത്തിലെ (Differential calculus) പ്രധാന വക്രങ്ങളിൽ ഒന്നാണു് ട്രാക്ക്ട്രിക്സ് .
വക്രത്തിലെ ഏതു ബിന്ദുവിൽ നിന്നും സ്പർശകരേഖയിലൂടെ 'x' അക്ഷത്തിലേക്കുള്ള ദൂരം തുല്യമാണെന്നതാണു് ട്രാക്ക്ട്രിക്സിന്റെ മുഖ്യമായ പ്രത്യേകത.
ഗണിതസമവാക്യം (4,0) എന്ന പ്രാരംഭ ബിന്ദുവിൽ ഉണ്ടായിരുന്ന ഒരു വസ്തുവുണ്ടാക്കുന്ന ട്രാക്ക്ട്രിക്സ്
വസ്തു ('a',0) എന്ന പ്രാരംഭബിന്ദുവിലാണെന്നു കരുതുക.
(വലതുവശത്തു കാണുന്ന ചിത്രത്തിൽ (4,0)) എന്ന ബിന്ദുവിൽ) വലിവുബല കേന്ദ്രം '0' യിൽ ആണെങ്കിൽ വലിവുചരടിന്റെ നീളം 'a' (വലതുവശത്തു കാണുന്ന ചിത്രത്തിൽ 4) വലിവുചരട് '0'യിൽ നിന്നു 'y' അക്ഷത്തിലൂടെ ധനദിശയിൽ നീങ്ങുന്നു എന്നു കരുതുക.
എല്ലായ്പ്പോഴും വസ്തുവുണ്ടാക്കുന്ന y = y എന്ന വക്രത്തിന്റെ സ്പർശരേഖയാകും വലിവുചരട്.
ഈ വക്രത്തെ താഴെ കാണുന്ന അവകലസമവാക്യത്തിലൂടെ രേഖപ്പെടുത്താം.
d y d x = − a 2 − x 2 x {\displaystyle {\frac {dy}{dx}}=-{\frac {\sqrt {a^{2}-x^{2}}}{x}}\,\!
പ്രാരംഭമൂല്യം y(a) = 0
ഇത് നിർദ്ധാരണം ചെയ്യുമ്പോൾ y = ∫ x a a 2 − t 2 t d t = ± ( a ln ⁡ a + a 2 − x 2 x − a 2 − x 2 ) .
{\displaystyle y=\int _{x}^{a}{\frac {\sqrt {a^{2}-t^{2}}}{t}}\,dt=\pm \left(a\ln {\frac {a+{\sqrt {a^{2}-x^{2}}}}{x}}-{\sqrt {a^{2}-x^{2}}}\right).
} എന്നു കിട്ടും.
ട്രാനെക്സാമിക് ആസിഡ്
അമിതമായ രക്തസ്രാവം ചികിത്സിക്കുന്നതിനോ തടയുന്നതിനോ ഉപയോഗിക്കുന്ന മരുന്നാണ് ട്രാനെക്സാമിക് ആസിഡ് ( TXA ).
ഇത് വായിലൂടെയോ അല്ലെങ്കിൽ ഒരു സിരയിലേക്ക് കുത്തിവച്ചോ എടുക്കുന്നു.
വലിയ അപകടങ്ങൾ , പ്രസവാനന്തര രക്തസ്രാവം , ശസ്ത്രക്രിയ, പല്ല് നീക്കം ചെയ്യൽ , മൂക്കിൽ നിന്ന് രക്തസ്രാവം , കനത്ത ആർത്തവം എന്നിവയുടെ ചികിത്സയിൽ ഈ മരുന്ന് ഉപയോഗിക്കപ്പെടുന്നു.
പാരമ്പര്യ ആൻജിയോഡീമയ്ക്കും ഇത് ഉപയോഗിക്കുന്നു.
ലൈസിൻ എന്ന അമിനോ ആസിഡിന്റെ സിന്തറ്റിക് അനലോഗ് ആണ് ട്രാനെക്സാമിക് ആസിഡ്.
പ്ലാസ്മിനോജനിൽ നാലോ അഞ്ചോ ലൈസിൻ റിസപ്റ്റർ സൈറ്റുകളെ വിപരീതമായി ബന്ധിപ്പിക്കുന്നതിലൂടെ ഇത് ഒരു ആന്റിഫൈബ്രിനോലൈറ്റിക് ആയി പ്രവർത്തിക്കുന്നു.
ഇത് പ്ലാസ്മിനോജനെ പ്ലാസ്മിനിലേക്കുള്ള പരിവർത്തനം കുറയ്ക്കുകയും ഫൈബ്രിൻ ശോഷണം തടയുകയും ഫൈബ്രിൻ മാട്രിക്സ് ഘടനയുടെ ചട്ടക്കൂട് സംരക്ഷിക്കുകയും ചെയ്യുന്നു.
പഴയ അനലോഗ് ആയ ε- അമിനോകാപ്രോയിക് ആസിഡിന്റെ എട്ടിരട്ടി ആന്റിഫൈബ്രിനോലൈറ്റിക് പ്രവർത്തനം ട്രാനെക്സാമിക് ആസിഡിന് ഉണ്ട്.
ട്രാനെക്സാമിക് ആസിഡ് ദുർബലമായ ശക്തിയുള്ള പ്ലാസ്മിന്റെ പ്രവർത്തനത്തെ നേരിട്ട് തടയുന്നു ( ഐസി 50 = 87 എംഎം), കൂടാതെ യുറോകിനേസ് പ്ലാസ്മിനോജൻ ആക്റ്റിവേറ്ററിന്റെ (യുപിഎ) സജീവ-സൈറ്റിനെ ഉയർന്ന പ്രത്യേകതയോടെ ( കി = 2 എംഎം) തടയാനും ഇതിന് കഴിയും.
), എല്ലാ സെറിൻ പ്രോട്ടീസുകളിലും ഏറ്റവും ഉയർന്നത്.
റഫറൻസുകൾ ↑ 1 2 3 ↑ ↑ ↑ ↑ {{ cite journal }} : Invalid | display-authors=6 ( help ) ↑ {{ cite journal }} : Invalid | display-authors=6 ( help )
ട്രാഫിക് (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Traffic
രാജേഷ് പിള്ള സവിധാനം ചെയ്ത് 2011 ജനുവരി 7-ന് പുറത്തിറങ്ങിയ മലയാളചലച്ചിത്രമാണ്‌ ട്രാഫിക് .
ലിസ്റ്റിൻ സ്റ്റീഫൻ ആദ്യമായി നിർമ്മിച്ച ചലച്ചിത്രമാണിത്.
ശ്രീനിവാസൻ , റഹ്‌മാൻ , കുഞ്ചാക്കോ ബോബൻ , ആസിഫ് അലി , അനൂപ് മേനോൻ , വിനീത് ശ്രീനിവാസൻ , സന്ധ്യ , റോമ , രമ്യ നമ്പീശൻ എന്നിവരാണ് ഈ ചിത്രത്തിലെ പ്രധാന വേഷങ്ങൾ ചെയ്തിരിക്കുന്നത്.
ബോബി, സഞ്ജയ് എന്നിവർ ചേർന്നാണ് ചിത്രത്തിന്റെ രചന നിർവ്വഹിച്ചിരിക്കുന്നത്.
ചെന്നൈയിൽ നടന്ന ഒരു സംഭവമാണ് ചലച്ചിത്രത്തിനാധാരം.
വിവിധ ജീവിതം നയിക്കുന്നവർ ഒരു സംഭവത്തെ തുടർന്ന് സെപ്റ്റംബർ 16-ന് ഒത്തു കൂടുന്നതാണ് കഥ.
സൂപ്പർസ്റ്റാർ സിദ്ധാർത്ഥ് ശങ്കർ ചലച്ചിത്ര ലോകത്തെ തിരക്കുള്ള നടനാണ്.
ട്രാഫിക് കോൺസ്റ്റബിൾ സുദേവൻ സസ്പെൻഷന് ശേഷം ജോലിയിൽ പ്രവേശിക്കാൻ പോവുകയാണ്.
ഡോ. ഏബലാകട്ടെ തന്റെ ആദ്യ വിവാഹവാർഷികം ആഘോഷിക്കുകയാണ്.
ഭാര്യയ്ക്ക് ഒരു കാർ വാങ്ങാൻ പോവുകയാണ് ഏബൽ.
ജേർണ്ണലിസ്റ്റായി നിയമനം കിട്ടിയ റെയ്ഹാനാകട്ടെ അന്നേ ദിവസം സൂപ്പർസ്റ്റാർ സിത്ഥാർത്ഥ് ശങ്കറിനെ ഇന്റർവ്യൂ ചെയ്യാൻ പോവുകയാണ്.
സൂപ്പർസ്റ്റാർ സിത്ഥാർത്ഥ് ശങ്കറിന്റെ മകൾ പാലക്കാട് അഹല്യ ആശുപത്രിയൽ പ്രവേശിക്കപ്പെടുന്നു.
ഹൃദയമാറ്റ ശസ്ത്രക്രിയ മാത്രമേ ഇനി രക്ഷയുള്ളു.
റെയ്ഹാനും രാജീവും സ്റ്റുഡിയോയിലേക്ക് പോകും വഴി അപകടത്തിൽ പെടുന്നു.
അതേ സമയം ജംഗ്ഷനിൽ ഡോ. ഏബൽ സുദേവനും അവിടെ ഉണ്ട്.
രാജീവ് ഹെൽമെറ്റ് ധരിച്ചിരുന്നതിനാൽ നിസ്സാര പരിക്കുകളോടെ രക്ഷപ്പെടുന്നു.
എന്നാൽ റെയ്ഹാന്റെ നില ഗുരുതരമാകുന്നു.
ഹൃദയ മാറ്റത്തെക്കുറിച്ച് ഡോക്ടർ റെയ്ഹാന്റെ മാതാപിതാക്കളോട് സംസാരിക്കുന്നു.
ആദ്യം വഴങ്ങിയില്ലങ്കിലും പിന്നീടവർ സമ്മതിക്കുന്നു.
ഹൃദയം ഇനി പാലക്കാട് എത്തിക്കണം.
റോഡ് മുഴുവനും ബ്ലോക്ക് ചെയ്ത് ഒരു ദൗത്യം.
അത് അപകടകരമാണെന്ന് തോന്നിയ കമ്മീഷണർ സമ്മതിക്കുന്നില്ല.
പക്ഷേ ഡോ. സൈമൺ ഡിസൂസ നടത്തിയ സംഭാഷണത്തിനൊടുവിൽ കമ്മീഷണർ സമ്മതം അറിയിക്കുന്നു.
അടിയന്തര സമ്മേളനത്തിൽ ദൗത്യത്തെ കുറിച്ച് വിശദമാക്കുന്നു.
വാഹനം ഡ്രൈവ് ചെയ്യാൻ ട്രാഫിക് കോൺസ്റ്റബിൾ സുദേവൻ സന്നദ്ധത പ്രകടിപ്പിക്കുന്നു.
അങ്ങനെ സുദേവൻ, രാജീവ്, ഡോ. ഏബൽ എന്നിവർ പാലക്കാടേക്ക് തിരിക്കുന്നു.
വിവിധ ബുദ്ധിമുട്ടുകൾ തരണം ചെയ്ത് അവർ സമയത്ത് തന്നെ ആശുപത്രിയിലെത്തുന്നു.
കഥാപാത്രങ്ങൾ അഭിനേതാവ് കഥാപാത്രം ശ്രീനിവാസൻ സുദേവൻ നായർ റഹ്മാൻ സിദ്ധാർത്ഥ് ശങ്കർ കുഞ്ചാക്കോ ബോബൻ ഡോ. ഏബൽ തരിയൻ വിനീത് ശ്രീനിവാസൻ റെയ്ഹാൻ ആസിഫ് അലി രാജീവ് അനൂപ് മേനോൻ സിറ്റി പോലീസ് കമ്മീഷണർ നാസർ ജോസ് പ്രകാശ് ഡോ.സൈമൺ ഡിസൂസ സായി കുമാർ റെയ്ഹാന്റെ അച്ഛൻ റോമ മരിയ രമ്യ നമ്പീശൻ ശ്വേത ലെന ശ്രുതി സന്ധ്യ അതിഥി സംഗീതം
എസ്. രമേശൻ നായർ , വയലാർ ശരത്ചന്ദ്രവർമ്മ എന്നിവർ എഴുതിയ ഗാനങ്ങൾക്ക് മെജോ ജോസഫ് , സാംസൺ കോട്ടൂർ എന്നിവരാണ് സംഗീതം പകർന്നിരിക്കുന്നത്.
മെജോ ജോസഫ് ആണ് ചിത്രത്തിന്റെ പശ്ചാത്തലസംഗീതം ഒരുക്കിയിരിക്കുന്നത്.
"പകലിൻ" ശരത് വയലാർ മെജോ ജോസഫ് സിത്താര കൃഷ്ണകുമാർ 2.
"കണ്ണെറിഞ്ഞാൽ" എസ്. രമേശൻ നായർ മെജോ ജോസഫ് വിപിൻ വാരിയർ, ഹിഷാം 3.
"ഉണരൂ മിഴിയഴകേ" എസ്. രമേശൻ നായർ സാംസൺ കോട്ടൂർ ചിൻമയി 4.
"ഉണരൂ മിഴിയഴകേ" എസ്. രമേശൻ നായർ സാംസൺ കോട്ടൂർ സാംസൺ കോട്ടൂർ 5.
"ഉണരൂ മിഴിയഴകേ (ഇൻസ്ട്രമെന്റൽ)" എസ്. രമേശൻ നായർ സാംസൺ കോട്ടൂർ കല്യാൺ 6.
"തീം മ്യൂസിക്" സാംസൺ കോട്ടൂർ ചിൻമയി അവലംബം പുറത്തേക്കുള്ള കണ്ണികൾ ട്രാഫിക് ഇന്റർനെറ്റ് മൂവി ഡാറ്റാബേസിൽ ട്രാഫിക് – മലയാളസംഗീതം.
ഇൻഫോ ട്രാഫിക് Archived 2011-01-21 at the Wayback Machine .
– നൗറണ്ണിംഗ്.
കോം ട്രാഫിക് Archived 2010-12-04 at the Wayback Machine .
– വൺഇന്ത്യ.
ട്രാംവേ ഈ ലേഖനം വിക്കിപീഡിയ വിജ്ഞാനകോശ ലേഖനസഞ്ചയത്തിൽ മികച്ച വിധത്തിൽ ഉൾപ്പെടുന്നു എന്നു് ഉറപ്പാക്കുന്നതിനു് ഇതിന്റെ ഉള്ളടക്കത്തിൽനിന്നും മറ്റു ലേഖനങ്ങളിലേക്കും തിരിച്ചും കൂടുതൽ കണ്ണികൾ ചേർക്കേണ്ടതുണ്ടു്.
( ഏപ്രിൽ 2017 ) ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.